Ուիլյամ Գիբսոն

Ուիլյամ Գիբսոն (անգլ.՝ William Gibson, նոյեմբերի 13, 1914(1914-11-13)[…], Նյու Յորք, Նյու Յորք, ԱՄՆ - նոյեմբերի 25, 2008(2008-11-25)[…], Սթոքբրիջ, Բերկշիր շրջան, Մասաչուսեթս, ԱՄՆ), ամերիկացի դրամատուրգ, «Թոնի» մրցանակաբաշխության դափնեկիր՝ «Լավագույն պիես» անվանակարգում  «Հրաշագործ կինը» դրամայի համար։ 1962 թվականին Գիբսոնը  այդ պիեսը ձևափոխել է համանուն ֆիլմի նկարահանման համար, ինչի  համար էլ ներկայացվել է Օսկարի։


== Կենսագրություն ==
Ուիլյամ Գիբսոնը ծնվել  է իռլանդական, ֆրանսիական, գերմանական և ռուսական արմատներ ունեցող ընտանիքում։ Նրա հայրը՝ Իրվը, բողոքական էր, մայրը՝ Ֆլորենսը՝ կաթոլիկ։ 1938 թվականին Գիբսոնը ավարտել է տեղի քաղաքային քոլեջը։  1940 թվականին ամուսնացել է հոգեբույժ Մարգրեթ Բրեմնանի հետ (մահացած՝ 2004թվականին)։ Այդ ամուսնությունից ունեցել է 2 որդի՝ Թոմասը և Դանիելը։
1940–ականներին Գիբսոնը սկսել  է զբաղվել գրականությամբ, գրել է բանաստեղծություններ և պիեսներ։ 1954 թվականին  նա հրապարկել է «Սարդոստայն» վեպը։ Այնուամենայնիվ, գրականության մեջ առաջին լուրջ հաջողությունն ունեցել է  1958 թվականին՝ «Երկու հոգով՝ կարուսելին» պիեսի բեմադրությունից հետո։ Վերջինս առաջադրվել է «Թոնի» մրցանակաբաշխությանը։
Գիբսոնի «Հրաշագործ կինը» պիեսն առաջին անգամ բեմադրվել է 1959 թվականին, որը Գիբսոնը գրել է Հելեն Քելլերի «Իմ կյանքի պատմությունը» ինքնակենսագրականի հիման վրա։ Պիեսը դրականորեն է ընդունվել քննադատների կողմից  և ստացել է «Թոնի» մրցանակ։ 1962 թվականին Գիբսոնը այդ պիեսի սցենարը ձևափոխել է էկրանավորման համար, որի  համար էլ առաջադրվել է «Օսկար» մրցանակաբաշխության։
Հետագայում Գիբսոնը գրել է ևս մի քանի պիես,բայց նրանցից ոչ մեկը չի ունեցել «Հրաշագործ կինը» պիեսի  հաջողությունը ։ Նա գրել է դրամատուրգ Շեքսպիրի և նրա կնոջ՝ Էնն Հեթուենի մասին,ինչպես նաև՝ պուրիտանուհի Էնն Հաթչինսոնի մասին պոեմ։ 2003 թվականին բեմադրվել է Գոլդա Մեիրի մասին Golda's Balcony  ներկայացումը,որը  հետագայում դարձել է ամենաերկարակյացը այն ներկայացումների մեջ, որտեղ խաղում էին միայն կանայք ։
Գիբսոնը մահացել է 2008 թվականի նոյեմբերի 25–ին՝ իր տանը։


== Մատենագիտություն ==
Վեպեր
1954: The Cobweb  («Սարդոստայնը»)
Պիեսներ
1948: Dinny and the Witches «Դեննին և Վիչին»
1958: Two for the Seesaw  («Երկու հոգով՝ կարուսելին»)
1959: The Miracle Worker ( «Հրաշագործ կինը»)
1964: Golden Boy («Ոսկե տղան»)
1968: A Cry of Players(«Խաղացողների ձայնը»)
1969: American Primitive («Ամերիկյան պարզունակություն»)
1977: Golda(«Գոլդա»)
1980: Goodly Creatures («Գեղեցիկ ստեղծագործություններ»)
1982: Monday After the Miracle («Երկուշաբթին հրաշքից հետո»)
1984: Handy Dandy («Սպիտակ վարդեր, վարդագույն փղեր...»)
2003: Golda's Balcony («Գոլդայի պատշգամբը»)
Այլ գրականություն
1962: The Seesaw Log
1968:A Mass for the Dead
1973: A Season in Heaven


== Էկրանավորումներ ==
1955 թվականին էկրանավորվում է ամերիկյան ռեժիսոր  Վինսենտա Մինելլիի «Սարդոստայն» կինոնկարը՝ Գիբսոնի համանուն  վեպի հիման վրա։ Գլխավոր դերերը կատարում էին  Ռիչարդ Ուիդմարքը, Լորեն Բեքոլը և Շառլ Բուայեն։
1962 թվականին բրոդվեյան «Հրաշագործ կինը» պիեսը բեմադրած Արթուր Փենը, սկսեց էկրանավորել պիեսը։ Համանուն ֆիլմը, որում  գլխավոր դերերը կատարում էին Էնն Բեքվորդը և Փեթթի Դյուկը, 2 անվանակարգում «Օսկար» ստացավ։
1962 թվականին Ռոբերտ Ուեյզը Գիբսոնի համանուն պիեսի հիման վրա նկարահանեց  «Երկու հոգով՝ կարուսելին» ֆիլմը, որն առաջադրվեց «Օսկարի» երկու անվանակարգում (գլխավոր դերերում ՝ (Ռոբերտ Միտչեմ,Շիռլի Մակլեյն)։
1979 թվականին  Պոլ Աարոնը վերաէկրանավորվեց համանուն ֆիլմը(գլխավորր դերերում՝ Մելիսա Գիլբերտը, Փեթթի Դյուկը) ։
1987 թվականին ԽՍՀՄ-ում կենտրոնական հեռուստատեսությամբ եթեր հեռարձակվեց «Սպիտակ վարդեր, վարդագույն փղեր...» հեռուստաներկայացումը (Գիբսոնի համանուն պիեսի հիման վրա)։ Գլխավոր դերերում էին Լյուդմիլա Չուրսինան և Անդրեյ Միրոնովը (վերջին դերը հեռուստաեթերում)։
1998 թվականին հեռարձակվեց  Դանիել Պետրիի «Երկուշաբթին հրաշքից հետո» ֆիլմը՝նկարահանված Գիբսոնի համանուն պիեսի հիման վրա (գլխավոր դերերում՝ Ռոմա Դաունի և Մոիրա Քելլի)։
Փենի երկրորդ վերաէկրանավորումը, որը նույնպես անվանվեց «Հրաշագործ կինը», հեռարձակվեց 2000 թվականին (ռեժիսոր՝ Նադյա Տեսս)։ Գլխավոր դերերում էին Էլիսոն Էլիոթը, Հելլի Քեյթ Այզենբերգը։


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Ուիլյամ Գիբսոն (անգլ.) Internet Movie Database կայքում
Ուիլյամ Գիբսոն (անգլ.) Internet Broadway Database կայքում